Olukord Ilmarises on tõepoolest nutune laste etendusi mängiva teatri palgale on jäänud kolm näitlejat. Peale kunstilise juhi Juri Mihhaljovi surma pole teatril ka lavastajat ning koroonakriisiga on piletitulu olematu. Lisaks sellele kärpis kultuuriministeerium teatri aastatoetust pea neli korda. Teatri trupijuht Vassili Jakovlev kinnitab, et Ilmarisel on praegu raha just nii palju, et veel paar kuud vastu pidada. Kaugem siht on aasta lõpuni pinnal püsida, kuid siin saab loota vaid linna ja riigi toele. Sel aastal me palju mängida ei saa, koolid meid vastu ei võta. Lasteaiad on kinni, mängida saame vaid oma saalis või õues, kuid nii väikese etenduste hulgaga me omadega välja ei tule. Peab riigi ja linnaga läbi rääkima ning kui see ei õnnestu, siis tuleb teater kinni panna. Riik on sel aastal Ilmarise teatrit toetanud 11000 ja Narva linn 13000 euroga, kokkuvõttes on see poole võrra vähem kui enne koroonakriisi. Narva linnapea Kadri Raigi arvates on aeg otsustada, kas panna teater kinni või leida lisatoetust. Ilmarisel on Narva kultuurielus oma koht ja see loob väikeste narvakate teatri ja mängu harjumus, nii et oleks vale teater kinni panna. Mina näen võimalust selles, et teatrit toetada riigi ja linna poolt võrdsetes osades ja leppida selles siis kokku ja leppida kokku ka pikemas perspektiivis. Narva linnapea arvates võiks ilmarise teatri toetamist vaadelda ühes vabalava Narva teatrikeskuse toetamisega. Kui me räägime vaba lava rahastamisest riigi poolt, siis me võiksime rääkida ka väikestele lastele mõeldud teatri rahastamise riigi ja linna poolt. Mõlemad on teatrid ja selles võtmes võiks neid koos käsitleda. Kultuuriministeerium on Ilmarise olukorrast teadlik, kuid mida hinge vaakuva teatriga peale hakata veel ei teata ja kiiret lahendust ei lubata, räägib kunstide osakonna nõunik Laur Kaunissaare. Seda peab kaaluma, millisel moel edasi minna, et ministeerium on nagu väga avatud erinevatele võimalustele ja igasugustele läbirääkimistele nende osas ja kuulama ära igasugu erinevaid arvamusi ja initsiatiiv. Ja siis nende põhjal tuleb leida lahendus, mis on kõige parem ja ma arvan, et siin kohane strateegia võiks olla, et kiirustele tuleb aeglaselt. Ilmarise teater loodab kultuuriministeeriumi esindajatega kohtuda veel sel kuul. Uudistele Jüri Nikolajev Narva.
Rahapuuduses vaevlev Narva teater Ilmarine võib paari kuu pärast uksed sulgeda. Hullemast päästaks linna- ja riigipoolne toetus.